Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israeliin asetettiin uusi kolmen päivän yleissulku -
koronatartuntojen leviämisen torjumiseksi.
Pääministeri Netanjahu kehotti valppauteen, -
sillä uuden todellisuuden kanssa kamppaillaan, -
kunnes koronarokote kehitetään.
Merivoimien Shayetet 13 -yksikkö on kehittänyt edullisen ratkaisun -
lääkinnällisistä syistä happipulloja tarvitseville siviileille.
Hengityslaitteista on pulaa koko maailmassa.
Israel jatkaa koronatartuntojen leviämisen torjuntaa.
Uusien tartuntatapausten määrä kasvaa yhä.
Israelin terveysministeriö on vahvistanut, -
että todettujen tartuntojen määrä on noussut 11 868 henkilöön.
Määrä on kasvanut yli 2 000:lla torstaina vahvistetuista 9 755:stä.
Tartunnan saaneista israelilaisista 181 on kriittisessä tilassa.
Valitettavasti torstain jälkeen terveysministeriö on vahvistanut, -
että 39 israelilaista on kuollut tautiin.
Koronaan kuolleiden määrä on kasvanut yhteensä 118:aan.
Taudista parantuneiden määrä on onneksi kasvanut merkittävästi: -
yhteensä 2 000 israelilaista on parantunut tartunnasta.
Siitä huolimatta pääministeri Benjamin Netanjahu totesi televisiopuheessa, -
että Israelin viranomaiset tutkivat Etelä-Korean julkaisemaa dataa, -
jonka mukaan 91 parantuneen on todettu kantavan tautia uudelleen.
Globaali ja kansallinen taistelu koronavirusta vastaan ei suo taukoa.
Onnistumisen mahdollisuuden ja epä- onnistumisen riskin välillä taistellaan.
Kerron teille eräästä asiasta, jonka Etelä-Korean hallitus on julkaissut.
Sen mukaan 91 koronaviruksesta parantunutta ihmistä -
on todettu uudelleen sairastuneiksi.
Tarkistamme asiaa.
Jos tieto pitää paikkansa, todellisuus on vielä luultua monimutkaisempi, -
koska vaikuttaisi siltä, ettei immuniteetin saaminen ole taattua.
Virus saattaa herätä uudelleen ja aiheuttaa tartuntoja laajalti.
Siksi meidän pitää olla edelleenkin varuillamme.
Vaikka varovaisuutta suositellaan noudattamaan yhä, -
Netanjahu vahvisti TV7:n aiemmin kertomat luvut, -
jotka osoittavat uusien todettujen tartuntatapausten käyrän nousun -
hidastuneen hieman Israelissa.
Olemme saavuttaneet merkittävää menestystä tässä sodassa.
Israel on todettu yhdeksi maailman turvallisimmista maista -
kaikilla väestömittapuilla.
Kerron esimerkin: joitakin viikkoja sitten -
tartuntatapausten määrä nousi 22 prosentilla päivässä.
Tänään luku on neljä prosenttia.
Luku paranee jatkuvasti ja on melko matala useimpiin maihin verrattuna.
Sama pätee kuolleisuuteen -
sekä vakavasti sairastuneiden ja hengityslaitetta tarvitsevien määrään.
Niitä riittää kaikille tarvitseville. Sama pätee myös testausmäärään.
Mutta jos tarvittavista toimenpiteistä luovutaan ennenaikaisesti, -
joudumme maksamaan kovan hinnan ihmishengissä.
Pääministeri käsitteli myös koronakriisin taloushaasteita, -
jotka vaikuttavat kielteisesti miljooniin israelilaisiin.
Epidemian alettua työttömyysaste on noussut räjähdysmäisesti -
neljästä 26,1:een prosenttiin.
Se tarkoittaa hieman yli 1 085 000:ta israelilaista.
Lähes 100 000 on jäänyt työttömäksi yksin huhtikuun aikana.
Terveyshaasteen lisäksi meitä on kohdannut valtava taloushaaste.
Kahdessa edellisessä tämän vuosi- tuhannen suuressa talouskriisissä -
onnistuin teidän avullanne viemään taloutemme merkittäviin saavutuksiin.
Nousimme kriiseistä, ja Israelin talous kukoisti.
Aikomukseni on tehdä se myös nyt teidän avullanne.
Olemme laatineet taloussuunnitelman. Välitön talousapu on tekeillä.
Juuri nyt valmistelemme taloussuunnitelmaa -
asteittaiselle ja vastuulliselle koronakriisin taloussulun purkamiselle.
Sen lisäksi, että Netanjahu kertoi taloussulun purkamisesta asteittain, -
hän korosti myös, että myönteisten, toivoa antavien merkkien -
ei pidä katsoa takaavan, -
että elämämme palaa kriisiä edeltäneisiin rutiineihin.
En voi korostaa liikaa sitä, -
että vaikka koronavirus heikkenee, se ei takaa sitä, ettei se palaa.
Virus kykenee iskemään uudelleen. Se on jo nähty maailmalla.
Siksi meillä ja maailmalla toteutetaan vaiheittain varovaisia askelia, -
siihen saakka että rokote kehitetään.
Siihen asti todellisuus on vain yhdenlainen.
Vasta kun rokote kehitetään, voimme jatkaa huomisen maailmaan, -
joka on samankaltainen kuin eilisen maailma.
Tilanne ei ole sellainen nyt. Siksi vastuullista hallintaa on jatkettava -
suojellaksemme sitä kaikkein tärkeintä ― elämää.
Netanjahu luetteli uusia rajoitustoimenpiteitä, -
joilla pyritään hillitsemään korona- tartuntojen leviämistä entisestään.
Israeliin on muun muassa asetettu koko maata koskeva sulku, -
joka astui voimaan tänään viideltä.
Yleissulku pakottaa israelilaiset viettämään -
pääsiäisen viimeistä juhlapäivää kotioloissa.
Poliisin tiedottaja Micky Rosenfeld kertoi TV7:lle, -
että sulku kestää 36 tuntia torstaiaamuun asti.
Israelin poliisi toteuttaa hallituksen päätöksiä sulkea koko maa -
36 tunniksi torstaiaamuun asti.
Se sisältää tiesulkuja asuinalueille ja niiden ympärille -
estämään ihmisiä poistumasta kotoa. Yksiköitä liikkuu maassa ja ilmassa.
Teknologiaa ja lennokkeja käytetään myös vähentämään liikkumista.
Yksiköt ovat valmiina toteuttamaan uusia päätöksiä 24―48 tunnin aikana.
Maailman pula hengityslaitteista vaikutti myös Israelin valmiuteen.
Merivoimien iskuyksikkö Shayetet 13 on onnistunut kehittämään ratkaisun -
lääkinnällisistä syistä happipulloja tarvitseville siviileille.
Ongelman ratkaisemisen kansalliseen pyrkimykseen osallistui -
useita puolustusvoimien kehitysyksiköitä.
Shayetet 13:n tiimit muuttivat tuotanto- linjansa lääkehappikompressoreiksi -
siviilikäytössä vaadittuja standardeja ja säännöstöjä noudattaen.
Yksikön lääkintäupseerin mukaan Shayetet 13 on jakanut -
menestyksekkään hankkeensa ulkomaisille armeijoille.
Kehitystyön ja hankinnan lisäksi -
yksikkö auttaa happipullojen kuljetuksessa tarvittaessa.
Kehitystiimi muunsi tuotantolinjansa valmistamaan lääkehappea -
standardien mukaan. Tuotanto perustuu puristettuun kaasuun -
eikä nestemäiseen happeen, jota käytetään useissa terveyslaitoksissa.
Kerron kumppaneillemme maailmalla, että hekin voivat toteuttaa näitä toimia
ja tukea omaa terveydenhuoltojärjestelmäänsä.
Kiitos seurasta! Osana TV7:n rukoushanketta, -
jossa rukoillaan joka päivä yhden maan puolesta, -
kannustan rukoilemaan kanssamme rauhaa ja pelastusta Tanskalle.
Rukoillaan rauhaa ja pelastusta myös Israelille ja Jerusalemille.
Kannustan rukoilemaan myös kaikkien puolesta, joihin koronavirus vaikuttaa.
Toivotan teille iloista pääsiäisjuhlaa!
Olen Jonathan Hessen. Hyvää illan jatkoa! Huomiseen.
Suomennos: Maija Tuukkanen